Diari Oficial de la Generalitat Valenciana


Sumari del DOGV 1629, del 25-09-1991 (1991/822696)

RESOLUCIÓ del Conseller d'Obres Publiques, Urbanisme i Transports, de 23 de juliol de 1991, per la qual s'aprova definitivament el projecte de modificació puntual núm. 16 del pla general d'ordenació urbana de Benicarló, que fa referència al canvi d'ubicació del sistema general d'aparcament al sector 10 del sol urbanitzable no programat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1629

Data del DOGV
:   25-09-1991

Secció del DOGV
:   ALTRES DISPOSICIONS

Número del document
:   1991/822696


Data del document
:   23-07-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del Conseller d'Obres Públiques, Urbanisme i Transports, de 23 de juliol de 1991, per la qual aprova definitivament el projecte de mofificació puntual núm. 16 del pla general d'ordenació urbana de Benicarló, que fa referència al canvi d'ubicació del sistema general d'aparcament al sector 10 del sòl urbanitzable no programat.  
Vist l?expedient de modificació puntual núm. 16 relatiu al canvi d'ubicació del sistema general d'aparcament al sector 10 del sòl urbanitzable no programat del pla general d'ordenació urbana de Benicarló.  
Vist que l'Ajuntament de Benicarló va aprovar inicialment el projecte, el 12 de novembre de 1990, i després del període d'informació pública d'un mes, durant el qual no hi va haver cap al·legació, el va aprovar provisionalment el 27 de desembre de 1990.  
Vist que la Comissió Territorial d'Urbanisme, en sessió de dia 17 de gener de 1991, va acordar suspendre la tramitació de l?expedient fins que per part de l'Ajuntament s'assenyalara exactament la ubicació de la superfície destinada a sistema general d?aparcament en el plànol d?estructura general i orgànica del territori, i no va elevar l?expedient al Conseller d'Obres--Públiques, Urbanisme i Transports fins que es poguera e re un informe favorable. També va informar a l'Ajuntament de Benicarló que hauria considerar seriosament la possibilitat de realitzar una nova informació pública del projecte si la rectificació introduïda en compliment d?aquest acord s?estima de caràcter substancial.  
Vist que l'Ajuntament de Benicarló, com a esmena de les deficiències assenyalades, va acordar l'aprovació inicial de les modificacions, el 31 de gener de 1991, i va ser publicada al diari «Mediterráneo», el 7 de febrer de 1991, i al Butlletí Oficial de la Província, el 12 de febrer de 1991, a l?efecte d?obrir un nou període d'informació pública d'un mes, sense que es produïren al·legacions, i el va aprovar provisionalment el 21 de març de 1991.  
Vist que el projecte consta de memòria informativa i justificativa i plànol de l?estructura general i orgànica del territori en el qual s?assenyala la nova ubicació del sistema general d?aparcament objecte d?aquesta modificació.  
Vist que la modificació té per objecte desqualificar l?àrea qualificada com a sistema general d?aparcament del sector 10 del sòl urbanitzable no programat. El motiu és la ubicació d'una Unitat Tècnica de l'Associació d?Investigació i Desenvolupament de la Indústria del Moble i Afins (AIDIMA), entitat integrada en la Xarxa d'Instituts Tecnològics promoguda per l?IMPIVA. D'altra banda es manté la necessitat de reservar aquesta superfície (0,63 Ha) en el futur desenvolupament del sòl urbanitzable no programat, i per a això s'inclou un tercer apartat a l'article 197.3 Condicions Particulars en el sector 10 Pouet, clau 11 E. En l?esmena de les deficiències es modifica l'apartat 2n de la memòria: justificació de la conveniència i oportunitat de la modificació, i se suprimeix la remissió que s'hi feia al futur desenvolupament del planejament per a la ubicació del sistema general d'aparcament. En aquest sentit es modifica l'apartat 3r. de la memòria: Criteri de la modificació. Per últim, s'assenyala la nova ubicació del sistema general d'aparcament en un plànol de detall de la zona d?actuació i es reflecteix també en el plànol d'estructura general i orgànica del territori.  
Vist que la Comissió Territorial d'Urbanisme de Castelló, en sessió que va tenir lloc el dia 14 de maig de 1991, va adoptar l'acord d?emetre informe favorable sobre l?expedient de referència i va elevar al Conseller d'Obres Públiques, Urbanisme i Transports la recomanació d'aquesta Comissió perquè s'inste l'Ajuntament de Benicarló, a la vista de les circumstàncies sobrevingudes des de l'aprovació definitiva del pla general d'ordenació urbana de Benicarló i es formule la revisió de l?esmentat pla general de manera que queden recollides totes les modificacions realitzades i totes aquelles que puguen seguir plantejant-se.  
Atés que la tramitació es correcta segons allò que s'exigeix en l'article 41 de la Llei del Sòl per remissió a l'article 49 d'aquest text legal, que la seua documentació és adequada i suficient tenint en compte l'objecte de la modificació plantejada i que el contingut d'aquesta s'ajusta a les determinacions establertes a l'article 161 en relació amb el 37 del reglament de planejament urbanístic. S'estimen esmenades les deficiències assenyalades en l'acord de la Comissió Territorial d'Urbanisme de 17 de gener de 1991.  
Atés que cal reiterar les consideracions formulades per la Comissió Territorial d?Urbanisme en les quals es manifesta que, ja que el pla general d'ordenació urbana de Benicarló va ser aprovat definitivament el 29 de juliol de 1986 i que s'han produït 16 modificacions puntuals des de la data d?aprovació definitiva.- evidencia la seua necessitat d?adaptació a les noves circumstàncies i criteris urbanístics sobrevinguts; i per això hauria de procedir-se a la revisió de l?esmentat pla general de manera que es recullen totes les modificacions realitzades i totes aquelles que puguen seguir plantejant-se, motivades per l?elecció d?un model territorial ajustat a les necessitats reals de la població i a l?interés general comunitari, alhora que recullen aquells aspectes normatius que siguen d'aplicació de la Llei 8/1990, de 25 de juliol, de Reforma del Règim Urbanístic i Valoracions del Sòl.  
Atés que el Conseller d'Obres Públiques, Urbanisme i Transports és l'autoritat competent per a l'aprovació definitiva del projecte de referència, d'acord amb allò que estableix l'art. 3.2 i 15.2 del Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats, la Llei del Sòl, la Llei de Procediment Administratiu i d'altres de pertinent aplicació, resolc:,  
Aprovar definitivament el projecte de modificació puntual núm. 16 del pla general d?ordenació urbana de Benicarló, relativa al canvi d'ubicació del sistema general d?aparcament al sector 10 del sòl urbanitzable no programat.  
Contra aquesta resolució que no esgota la via administrativa es pot interposar recurs de reposició davant aquest Conseller en el termini d'un mes, comptador des de l?endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l?esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s?estime procedent.  
València, 23 de juliol de 1991. - El Conseller d'Obres Públiques, Urbanisme i Transports: Eugenio Burriel de Orueta.